Diari Oficial de la Generalitat Valenciana


Sumari del DOGV 4981, del 08-04-2005 (2005/3426)

RESOLUCIÓ de 8 de març de 2005, del director general de Planificació i Ordenació Territorial, per la qual es concedeixen subvencions, a càrrec de la convocatòria 2005, per a la millora socioambiental de determinats espais naturals protegits.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4981

Data del DOGV
:   08-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3426


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 8 de març de 2005, del director general de Planificació i Ordenació Territorial, per la qual es concedeixen subvencions, a càrrec de la convocatòria 2005, per a la millora socioambiental de determinats espais naturals protegits. [2005/X3426]
  
Vista l'Ordre de 12 de febrer de 2004, de la Conselleria de Territori i Habitatge, per la qual s'estableix un règim d'ajudes per a la millora socioambiental de determinats espais naturals protegits de la Comunitat Valenciana, publicada en el DOGV de 13.03.04, i l'Ordre de 3 de març de 2005 per la qual es fa public l'import global màxim que finança, per a l'exercici 2005, la mencionada ordre.
  
Atés que les sol·licituds presentades per al 2005 han sigut examinades i valorades per la comissió tècnica regulada en la base sisena, de l'annex I de l'ordre de la convocatòria, s'apliquen els criteris descrits al punt 3.
  
Vista la proposta d'adjudicació que eleva la comissió tècnica i, d'acord amb el punt primer, D),2.a) de la Resolució de 13 d'agost de 2003, del conseller de Territori i Habitatge, sobre delegació de l'exercici de competències en determinats òrgans de la Conselleria (DOGV de 22.08.2003), resolc:
  
Article 1
  
Concedir als beneficiaris que s'inclouen en l'annex les ajudes que se citen.
  
Article 2
  
Desestimar les sol·licituds que es relacionen igualment en el citat annex pels motius ressenyats.
  
Article3
  
La data de finalització de les activitats i de la seua comunicació a la Conselleria de Territori i Habitatge serà el 30 de setembre de 2005 per a aquelles actuacions que s'han d'executar a càrrec de l'anualitat 2005 i del 31 de març de 2006 per a aquelles actuacions que ho siguen a càrrec de l'anualitat 2006.
  
DISPOSICIONS FINALS
  
Primera
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra la present resolució, que posa fi a la via administrativa, es pot interposar un recurs contenciós administratiu en el termini de dos mesos, comptadors des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana. D'acord amb els articles 10 i concordants de la Llei 29/98, de 13 de juliol, reguladora de la jurisdicció contenciosa administrativa.
  
València, 8 de març de 2005.- El director general de Planificació i Ordenació Territorial: Pedro Grimalt Ivars.